stanford-oval/wikipedia huggingface dataset:
Realsoft 3D
Real 3D

Real3D on suomalaisen Realsoftin tekemä kolmiulotteisen mallinnuksen ja animaation tekoon tarkoitettu ohjelma. Siihen on ohjelmoitu fysiikan lait, joten sillä kyetään tekemään tarkkoja, realistisia animaatioita.
Suomalaiset veljekset Juha ja Vesa Meskanen kirjoittivat Real3D:n ensimmäiset rivit ohjelmakoodia vuonna 1983 Commodore 64 -tietokoneelle.
Real3D:n kehitys käynnistyi toden teolla 1985, kun Juha Meskanen aloitti opinnot Lahden Teknillisessä Opistossa. Vesa tuli mukaan kehitystyöhön asteittain ja siirtyi matemaatikon uraltaan lopulta kokopäiväisesti perustamaansa Realsoft Oy -yritykseen vuonna 1989. Ensimmäinen kaupallinen Real3D-versio julkaistiin Amigalle vielä samana vuonna. Ensimmäinen versio tarjosi ominaisuuksia kuten Constructive Solid Geometry, toisen asteen pinnat (quadric surfaces) and valonsäteiden seurantaan (ray-tracing) perustuvan fotorealistisen tulostuksen. Vuonna 1990 julkaistua 
Versio 1.2:ta markkinoitiin jo useissa Euroopan maissa. Version 1.3 näki päivänvalon 1991 vuoden alussa. Pienistä versionumeroeroista huolimatta v1, v1.2 ja v1.3 edustivat kaikki merkittäviä kehitysaskeleita uusine ohjekäsikirjoineen ja pakkauksineen. V.1.4 julkaistiin joulukuussa 1991 ja jäi viimeiseksi alkuperäistä ohjelmistoarkkitehtuuria edustavaksi versioksi.
Real3D kehittyi huimasti 1993 julkaistun version 2.0:n myötä. Uusi versio perustui kokonaan uudelleenkirjoitettuun lähdekoodiin ja se tarjosi lukuisia edistyksellisiä ominaisuuksia, kuten boolean-operaatiot, CSG, B-spline -pinnat, Newtonin teoriaan perustuvat simulaatiot, ns. morphing-animaatiot sekä korkealaatuisen valokuvanomaisen tulostuslaadun. Ohjelma hyödynsi laajasti Amigan moniajo-ominaisuuksia.
Ensimmäinen Windows-versio ohjelmasta julkaistiin 1994.
Realsoft 3D

Versio 3.5, joka julkaistiin 1996, jäi viimeiseksi v2-arkkitehtuurin julkaisuksi. Realsoft oli aloittanut uuden kehitysprojektin 1994, jonka perustui uuteen ohjelmistoarkkitehtuuriin ja Realsoftin omakehittämään alustariippumattomaan toteutukseen.
Versio 4 julkaistiin vuonna 2000 nimellä Realsoft 3D, ja mukana oli ominaisuuksia kuten työkalut Non-Uniform Rational B-Spline ja Subdivision-Surface -mallinnukseen.
Seuraava merkittävä versio v.4.5 julkaistiin 2002, ja se sisälsi mm. epäsuoran valon simuloinnin (caustics, global illumination).
Version 5 julkaistiin lokakuussa 2004 ja se sisälsi parannuksia kaikilla osa-alueilla. Yksi merkittävä parannus oli myös käyttöliittymän visuaalisella puolella 32-bittisten ikonien ansiosta.
Versio 6 julkaistiin 2007 vuoden lopulla, mukana ominaisuuksia kuten parametrisoidut työkalut kasvien ja puiden mallintamiseen ja rakennusten suunnitteluun. Myös natiivit binääriversiot Mac OS X -käyttöjärjestelmille julkaistiin.
Versio 7 julkaistiin joulukuussa 2009 Windows-alustalle 32- ja 64-bittisinä versioina. Versiossa on mm. parannettu muistinhallintaa nopeuttaen renderöintiä.
Arvioita

Computer Graphics World arvioi version 4 vuonna 2001:
»Overall, however, you will find, as I did, that Realsoft 3D v4 is an excellent addition to your toolbox at a reasonable price.»
Puolalainen Evermotion verkkosivusto arvioi ohjelman vuonna 2004:
»Realsoft 3d is a very nice designed and powerful tool to create advanced 3d graphics. It's a big pack full of great tools to create animations and great scenes. The user interface is really intuitive and all the way very simple. I just love the hotbox solution witch allows to quick view changes and to work more comfortable. And this powerful program costs only $865 - I think it's excellent solution for all those who need to use 3d in their work and hobby and want to do this perfect but not for big cost.»
Aiheesta muualla

Real3D
http://www.helsinki.fi/~jyhokkan/real3d.htm
Nordbotnin kirkko

| Nordbotnin kirkko Nordbotn kirke |
| --- | --- |

Sijainti:  Hitra, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1900
Suunnittelija:  C. J. Bergstrøm
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nordbotnin kirkko (norj. Nordbotn kirke) on Hitran kunnassa Norjassa sijaitseva puinen pitkäkirkko vuodelta 1900.
Aiheesta muualla

Kuvia tai muita tiedostoja aiheesta Nordbotnin kirkko Wikimedia Commonsissa
Nordbyn kirkko

| Nordbyn kirkko Nordby kirke |
| --- | --- |
 Kirkko vuonna 2004.
Sijainti:  Ås, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1827
Suunnittelija:  Jørgen Brochmann
Materiaali:  puu
Istumapaikkoja:  110
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nordbyn kirkko (norj. Nordby kirke) on Åsin kunnassa Akershusin läänissä Norjassa sijaitseva puinen pitkäkirkko vuodelta 1827.
Aiheesta muualla

Kuvia tai muita tiedostoja aiheesta Nordbyn kirkko Wikimedia Commonsissa
Norddalin kirkko

| Norddalin kirkko Norddal kyrkje |
| --- | --- |
 Kirkko vuonna 2010.
Sijainti:  Fjord, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1784
Suunnittelija:  Ole Larsen Døving
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Norddalin kirkko (norj. Norddal kyrkje) on Fjordin kunnassa Møren ja Romsdalin läänissä Norjassa sijaitseva kahdeksankulmainen puukirkko vuodelta 1784.
Aiheesta muualla

Kuvia tai muita tiedostoja aiheesta Norddalin kirkko Wikimedia Commonsissa
Niskajärvi (Kouvola)

| Niskajärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°07′50″N, 26°38′19″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Lasku-uoma:  Nuumasalmi Suolajärveen
Järvinumero:  14.941.1.001
Mittaustietoja
Pinnankorkeus:  73,1 m  
Pituus:  8,453 km  
Leveys:  3,76 km  
Rantaviiva:  63,389 km  
Pinta-ala:  12,01895 km²  
Tilavuus:  0,08013174 km³  
Keskisyvyys:  6,67 m  
Suurin syvyys:  31,56 m  
Saaria:  32 
 fiNiskajärvi 
Niskajärvi  on Kymenlaaksossa, Kouvolan Jaalassa sijaitseva järvi. Se muodostaa yhdessä Suolajärven ja Siikajärven kanssa järvikokonaisuuden, jonka vedenpinnat ovat samalla korkeudella.
Maantietoa

Järven pinta-ala on 1 200 hehtaaria eli 12 neliökilometriä. Järvi on 8,2 kilometriä pitkä ja 4,0 kilometriä leveä, mutta sen muoto on kovin rikkonainen. Järven eteläosa muodostaa pienen järvenselän, josta haarautuu lounaaseen, luoteeseen ja pohjoiseen lahdet. Lännessä Muitiansaaren ja Hyömänsaaren taakse jää pieni järvenosa, josta työntyy lounaaseen Johdasjärven suuntaan lyhyt lahti. Häkälänsalmi yhdistää järvenselkään luoteessa sijaitsevan laajan Häkälänlahden ja pohjoisempana sijaitsevan kapean Raudanlahden. Pohjoisessa Lehtisaari on pohjoisosassa sijaitsevan järvenselän erotusmerkki. Sen luoteisosasta työntyy kaakkoon Terniemi, joka jakaa pohjoisselän pohjoispään kahdeksi lahdeksi, jotka ovat lyhyempi Järvisenlahti ja pitempi Raikoonlahti.
Järvessä on laskettu olevan 32 saarta. Niiden yhteispinta-ala on 66 hehtaaria, mikä on noin 5,2 prosenttia järven kokonaispinta-alasta. Kolme suurinta saarta sijaitsevat järven eteläisen järvenselän alueella. Mutiansaari on 700 metriä pitkä ja 650 metriä leveä. Saari on autio. Lehtisaari on 850 metriä pitkä ja 600 metriä leveä saari. Siinä on runsaasti vapaa-ajan asuntoja. Niiden välissä sijaitseva Hyönänsaari on 400 metriä pitkä saari. Muita saaria ovat pohjoisselän Ryötinsaari, Talassaari, Koirasaari, Kissasaari, Nuotsaari ja Jarkko. Härkälänlahdessa sijaitsevat laakea Haapasaari ja pieni Honkasaari. Kolmen suuren saaren alueella ovat vielä Vähä-Jolkko, Iso-Jolkko, Tervasaari ja Raadonsaari. Eteläisen järvenselän alueella sijaitsevat Muurahaissaari, Saunasaari, Raatosaari ja Aittosaari.
Järvi on luodattu, ja siitä on julkaistu syvyyskartat. Sen tilavuus on 80 miljoonaa kuutiometriä eli 0,080 kuutiokilometriä. Järven keskisyvyys on 6,7 metriä ja suurin syvyys on 31,6 metriä. Syvin kohta sijaitsee Mutiansaaren itäpuolella puolivälissä Ritaniemenkärkeen mentäessä. Muita syvänteitä esiintyy esimerkiksi Raudanlahdella, jossa on kaksi yli 20 metriä syvää syvännettä, Hyönänsaaren koillispuolella, jossa on 27 metriä syvä syvänne, Lehtisaaren pohjoispuolella, jossa on 25 metriä syvä syvänne, ja saaren kaakkoispuolella, jossa on 23 metriä syvä syvänne.
Järven rantaviivan pituus on 63 kilometriä, josta saarten rantaviivan yhteispituus on 10 kilometriä. Järven rannat ovat metsämaata, jota pienet peltoalat rikkovat. Peltojen lähellä sijaitsevat maatilat, mutta suurin vaikutus rantaviivan eheyteen on vapaa-ajan asunnoilla, joita on runsaasti. Järvellä ei ole taajamia tai merkittäviä kyliä. Järven länsirannoille pääsee Huhdasjärven ja Verlan yhdistävältä kylätieltä, ja itärannoille pääsee Vesalan ja Siikakosken yhdistävältä kylätieltä.
Luontoarvoja

Niskajärvellä on Natura 2000 -ohjelman suojelualue (FI0406004).
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Niskajärven lähialueeseen (14.941) järvi kuuluu. Järven vedenpinnan korkeus on 73,1 metriä merenpinnan yläpuolella.
Valuma-alue saa pääosan vedestänsä Karijärven valuma-alueen reitiltä. Vedet laskevat Raikoonlahteen lyhyttä Vesalanjokea myöten. Vesalanjoki on Karijärven, Kaajärven, Lapjärven, Ruuhasjärven ja Huhdasjärven reitin laskujoki. Sulansalmi, jota myöten tulevat Johdasjärven valuma-alueen (14.944) reitin vedet, laskee Mutiansaaren suojaan jäävään lahteen. Salmi tuo Iso-Ruhmaksen, Vähä-Ruhmaksen ja Johdasjärven kautta virtaavat vedet. Niskajärvellä ei ole laskujokea, vaan sen vedet siirtyvät Suolajärveen Nuumasalmen kautta. Suolajärven kautta kulkevat esimerkiksi Niskajärvestä ja Vuohijärvestä tulevat vedet. Vedet päätyvät lopulta Lintukymin kautta Jaalan Pyhäjärveen.
Niskajärven lähialueella on 10 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Haapalahden kylän alueella sijaitseva Alankojärvi (35 ha), joka laskee Järvisenlahteen 150 metriä pitkää ojaa myöten. Järven eteläosan itärantaan laskee Vähä-Lempiä ja Iso-Lempiä (19 ha) yhteistä sillan alittavaa lyhyttä ojaa myöten. Järvisenlahden ja Raudanlahden väliin jää pitkä ja leveä niemimaa, jossa sijaitsee Riihijärvi (18 ha). Se laskee kaivettua ojaa myöten Lehtisaaren taakse suojaan jäävään matalaan Nurjalanlahteen.
Aiheesta muualla

Päätös ympäristövaikutusten arviointimenettelyn soveltamisesta Niska- ja Suolajärven säännöstelyn tarkistamishankkeessa, Kouvola (Jaala), ELY-keskus
(14.9)
Norddal

Norddal on entinen kunta Møren ja Romsdalin läänissä Norjassa. Kunnalla oli pinta-alaa 944 neliökilometriä ja tammikuussa 2013 tehdyn väestönlaskennan mukaan Norddalin kunnassa oli 1 739 asukasta.
Norddal yhdistettiin vuonna 2020 Stordalin kanssa uudeksi Fjordin kunnaksi.
Aiheesta muualla

Kuvia tai muita tiedostoja aiheesta Norddal Wikimedia Commonsissa
Kunnan kotisivu (norjaksi)
Oberkommando des Heeres

Oberkommando des Heeresin lippu 1936−38
Oberkommando des Heeresin lippu 1938−1941
Oberkommando des Heeres tai OKH oli Saksan armeijan maavoimien yleisesikunta toisen maailmansodan aikana. Periaatteessa OKH:ta johti Oberkommando der Wehrmacht, eli Wehrmachtin pääesikunta, mutta käytännössä vuodesta 1941 alkaen OKW vastasi länsirintaman sodanjohdosta, kun taas OKH johti itärintamaa.
Vuonna 1941 käytyjen Moskovan taisteluiden aikana Adolf Hitler ryhtyi itse OKH:n päälliköksi.
Armeijan komentajat (saks. Oberbefehlshaber des Heeres) olivat:
1935–1938 Generaloberst Werner von Fritsch
1938 – 19. joulukuuta 1941 sotamarsalkka Walther von Brauchitsch
19. joulukuuta 1941 – 30. huhtikuuta 1945 Führer Adolf Hitler
30. huhtikuuta – 8. toukokuuta 1945 sotamarsalkka Ferdinand Schörner
Wehrmacht

Luftwaffe · Heer · Kriegsmarine
Päämajat

Oberkommando der Wehrmacht

Oberkommando des Heeres · Oberkommando der Marine · Oberkommando der Luftwaffe
Joukot

Divisioonat · Komentajat · Aseet
Kampanjat

Puolan offensiivi (Fall Weiss)

Valesota (Sitzkrieg)

Weserübung (Operation Weserübung)

Taistelu Ranskasta (Fall Gelb)

Taistelu Britanniasta

Balkanin sota (Operation Marita)

Pohjois-Afrikka

Itärintama

Länsirintama
Richard Diamond, Private Detective

| Richard Diamond, Private Detective |
| --- | --- |

Tyyli:  rikos
Kestoaika:  30 min
Pääosissa:  David Janssen
Alkuperämaa:  Yhdysvallat
Alkuperäiskieli:  englanti
Verkko:  CBS 1.–3. kausi NBC 4. kausi
Esitetty:  1. heinäkuuta 1957 – 6. syyskuuta 1960
Tuotantokausia:  4
Jaksoja:  77
Tuotanto
Tuotantoyhtiö(t):  Four Stars Productions
Aiheesta muualla
IMDb 
Richard Diamond, Private Detective (televisiossa myös Call Mr. D) oli yhdysvaltalainen rikossarja, jota esitettiin radiossa 1949–1954 ja televisiossa 1957–1960. Newyorkilaista yksityisetsivä Richard Diamondia esitti radiossa Dick Powell ja televisiossa David Janssen.
Radio

Radioversion jaksot käsikirjoitti ja ohjasi sarjan luoja Blake Edwards, joka myöhemmin tuli tunnetuksi muun muassa Vaaleanpunainen pantteri -elokuvien ohjaajana. Tuottajana toimi nimiroolin esittäjä Dick Powell. Sarjan muita vakionäyttelijöitä olivat poliisiluutnantti Walt Levinsonia esittänyt Ed Begley, Virginia Gregg, joka näytteli Diamondin tyttöystävää Helen Asheria ja Wilms Herbert, joka esitti sekä poliisikersantti Otisia että Helenin hovimestaria Francisia.
Televisio

Richard Diamondin siirtyessä televisioon pääosaa esittämään tuli David Meyer, joka tuottajana toimineen Powellin neuvosta muutti sukunimensä Jansseniksi. Tuotantoyhtiönä oli Powellin osin omistama Four Star Productions. Sarjan kahden ensimmäisen tuotantokauden vakionäyttelijöihin kuului Regis Toomey, joka esitti Dennis "Mac" McGoughia. Kolmannella tuotantokaudella sarjan tapahtumapaikka siirtyi New Yorkista Los Angelesiin, jossa uusina hahmoina mukaan tulivat Barbara Bainin näyttelemä tyttöystävä Karen ja Mary Tyler Mooren näyttelemä puhelinvastauspalvelun Sam. Samin kasvoja ei koskaan näytetty televisiosarjassa, ja kun Moore kertoi roolistaan ja poseerasi TV Guide -lehdessä hänet korvattiin kesken kolmannen tuotantokauden Roxane Brooksilla.
Vierailevina näyttelijöinä sarjassa esiintyivät muun muassa Jack Albertson, Joey Bishop, Dan Blocker, Charles Bronson, Jack Cassidy, James Coburn, DeForest Kelley, Keye Luke, Vic Morrow, Mort Sahl ja Lee Van Cleef.
Aiheesta muualla

Radiosarjan jaksoja MP3-muodossa Internet Archivessa (englanniksi)
The Digital Deli Too: The Richard Diamond, Private Detective Radio Program (Arkistoitu – Internet Archive) (englanniksi)
Oberliga

Oberliga on saksankielinen nimitys useille Saksan tai Itä-Saksan alueen kattaville urheilusarjoille.
Oberliga Nordost
Oberliga (jalkapallo)
Oberliga (jääkiekko)
DDR-Oberliga
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oberliga”, voi hakea sivunnimihaulla, laajalla sivunnimihaulla tai tekstihaulla.
Nuolilampi (Rautalampi)

| Nuolilampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°26′37″N, 26°49′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  suo-oja Haukilampeen 
Järvinumero:  14.718.1.097
Mittaustietoja
Pinnankorkeus:  114,8 m  
Pituus:  470 m  
Leveys:  160 m  
Rantaviiva:  1,088 km  
Pinta-ala:  3,405 ha  
Suurin syvyys:  17 m  
Saaria:  ei saaria 
 fiNuolilampi 
Nuolilampi  on Pohjois-Savossa Rautalammilla  Myhinpään lähellä sijaitseva lampi.
Maantietoa

Lampi on 470 metriä pitkä, 160 metriä leveä, ja sen pinta-ala on 3,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 114,8 metriä mpy.
Nydalan luostari

Nydalan luostarin rauniot
Nydalan luostari on Ruotsissa nykyisen Värnamon kunnan alueella sijaitseva entinen luostari. Ranskan Clairvauxista tulleiden munkkien vuonna 1143 perustama luostari on yksi Ruotsin vanhimmista sistersiläisluostareista. 1500-luvulla tanskalaiset tuhosivat luostarin osittain ja uskonpuhdistuksen aikaan luostarin maaomaisuutta siirtyi kuninkaan omistukseen.
Aiheesta muualla

Wikimedia Commonsissa on kuvia tai muita tiedostoja aiheesta .
Nydala klosterträdgård (ruotsiksi)
Länsstyrelsen i Jönköpings län: Nydala kloster (ruotsiksi)
Nilfisk

| Nilfisk |
| --- | --- |
ISIN:  DK0060907293
Perustettu:  1906
Perustaja:  Fritz Hansen
Kotipaikka:  Brøndby, Tanska
Tuotteet:  siivousvälineiden valmistus
Kotisivu:  nilfisk.com
Infobox OKVirheellinen NIMI-arvo: 
The Nilfisk factory in Frederiksberg, Denmark (1954).
One of the early Nilfisk-models (English commercial from the 1930s).
Nilfisk on tanskalainen siivousvälineitä valmistava yritys. Yrityksen pääkonttori on Tanskassa ja sillä on myyntiyhtiöitä 43 maassa ja valmistusta Brasiliassa, Kiinassa, Tanskassa, Unkarissa, Italiassa, Meksikossa ja Yhdysvalloissa. Työntekijöitä on noin 5 000. Nilfisk-Advancen ydinliiketoiminta on teollisuus- ja yrityskäyttöön tarkoitettujen puhdistuslaitteiden sekä ammattikäyttöön tarkoitettujen painepesureiden toimittaminen. Nilfisk-Advance markkinoi myös pölynimureita ja painepesureita kuluttajille. Nilfisk-Advancen tärkeimmät tuotemerkit ovat Advance, Clarke, Nilfisk, Nilfisk-Alto, Nilfisk CFM ja Viper.
Yrityksen perustivat Tanskassa vuonna 1906 Peder Andersen Fisker (1875–1975) ja Hans Marius Nielsen (1870–1954) nimellä Fisker & Nielsen. Alkujaan yritys valmisti sähkömoottoreita tuulettimiin, keittiöhisseihin poriin ja myöhemmin Nimbus-moottoripyörään. Menestys alkoi vuonna 1910 Nilfisk pölynimurin tultua markkinoille. Imuri painoi 17,5 kiloa. Fisker sai keksinnölle patentin ja osti myöhemmin Nielsenin ulos yrityksestä. Pölynimurista tuli suuri menestys ja muut motoroidut tuotteet jäivät vähitellen pois tuotannosta. Vuonna 1954 yritys myi miljoonannen pölynimurinsa.
Vuonna 1989 NKT Holding, Kööpenhaminan pörsissa noteerattu yritys, osti Fisker & Nielsenin. 1994 uudeksi nimeksi tuli Nilfisk A/S ja vuonna 1998 Nilfisk-Advance A/S ja 2015 Nilfisk.
Aiheesta muualla

Nilfisk-Advance
Nye Troms

| Nye Troms |
| --- | --- |

Lehtityyppi:  paikallislehti
Kokonaislevikki:  3 480 (2022)
Perustettu:  1974
Päätoimittaja:  Martin Kristiansen
Kotikunta:  Målselv
Kotimaa:  Norja
Kieli:  norja
Aiheesta muualla
Kotisivu
Nye Troms on norjalainen vuonna 1974 perustettu paikallislehti, jonka kotikunta on Målselv.
Aiheesta muualla

Lehden verkkosivut (norjaksi)
Oberliga (jalkapallo)

Oberliga on nykyisin Saksan jalkapallon viidenneksi korkein sarjataso. Sarja on jaettu 12 alueelliseen lohkoon. Oberligasta nousee Regionalligaan. Sarjan alapuolella pelataan aluesarjoja.
Vuosina 1945–1963 Oberliga oli Saksan liittotasavallan korkein sarjataso. Oberliga jakautui viiteen alueelliseen lohkoon: Oberliga Berlin, Oberliga Nord, Oberliga West, Oberliga Südwest ja Oberliga Süd. Alueellisten lohkojen parhaat ratkaisivat Saksan mestaruuden cup-muotoisessa kilpailussa. Vuonna 1963 perustettiin Bundesliiga, johon pääsivät Oberligojen parhaat. Lisäksi Bundesliigan alapuolelle tuli myös Regionalliga. Sittemmin Oberligasta on tullut viides sarjaporras 2. Bundesliigan ja 3. Ligan perustamisen myötä.
Aiheesta muualla

Sarjataulukot Das deutsche Fussball-Archiv (saksaksi)
Nykytaiteen museo (elokuva)

| Nykytaiteen museo |
| --- | --- |
 Elokuvan juliste.
Ohjaaja:  Antti Peippo
Käsikirjoittaja:  Antti Peippo
Tuottaja:  Antti Peippo
Kuvaaja:  Pekka Aine Tahvo Hirvonen Juha-Veli Äkräs
Leikkaaja:  Anssi Blomstedt
Lavastaja:  Lauri Anttila Jussi Kautto Urpo Puisto
Valmistustiedot
Valmistusmaa:  Suomi
Tuotantoyhtiö:  Verity Films
Ensi-ilta:  25. huhtikuuta, 1986
Kesto:  63 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Nykytaiteen museo on Antti Peipon ohjaama suomalainen dokumenttielokuva vuodelta 1986.
Elokuva on taidedokumentti, joka kertoo kuvitteellisesta, Helsingissä eduskuntatalon lähellä sijaitsevasta nykytaiteen museosta. Elokuvassa haastatellaan monia taiteilijoita ja esitellään heidän teoksiaan. Vuonna 1996, parin sadan metrin päähän elokuvan kuvitteellisen museon paikasta avattiin nykytaiteen museo Kiasma.
Oberlandesgericht

Oberlandesgericht Düsseldorf
Oberlandesgericht (OLG; Berliinissä Kammergericht, KG) on osavaltion ylioikeus, joka saksalaisessa tuomioistuinjärjestelmässä sijoittuu Landgerichtin ja Bundesgerichtshofin väliin (perhe- ja lapsiasioissa Amtsgerichtin ja Bundesgerichtshofin väliin). Oberlandesgericht on tavallisesti toisen oikeusasteen tuomioistuin. Landgerichtit luotiin vuoden 1877 tuomioistuinten perustamislaissa (Gerichtsverfassungsgesetz, GVG). Kaikilla Saksan osavaltioilla on vähintään yksi Oberlandesgericht. Baden-Württembergillä ja Rheinland-Pfalzilla on kaksi; Baijerilla, Ala-Saksilla ja Nordrhein-Westfalenilla kolme. Historiallisista syistä Berliinin Oberlandesgericht on nimeltään Kammergericht ja Bremenin ja Hampurin vastaavat ovat nimeltään Hanseatisches Oberlandesgericht.
Aiheesta muualla

Luettelo Saksan Oberlandesgerichteistä
Norsunluurannikon ralli 1986

|  Norsunluurannikon ralli 1986 |
| --- | --- |
 10. osakilpailu 13 osakilpailusta kaudella 1986. 
Ajankohta:  24. – 27. syyskuuta 1986
Kokonaispituus:  3 763 km


Palkintokoroke
Voittaja:   Björn Waldegård    Fred Gallagher  (Toyota Team Europe)
Toinen:   Lars-Erik Torph    Bo Thorszelius  (Toyota Team Europe)
Kolmas:   Erwin Weber    Gunther Wanger  (Toyota Team Europe)
Norsunluurannikon ralli 1986 (viralliselta nimeltään 18. Rallye Côte d'Ivoire) oli rallin maailmanmestaruussarjan kilpailu kaudella 1986. Kilpailu järjestettiin 24. – 27. syyskuuta 1986. Kilpailu oli kauden kymmenes. Kilpailu järjestettiin avoimilla tieosuuksilla, joilla oli 77 tarkastuspistettä ja kilpailun kokonaispituus oli 3 763 kilometriä.
Kilpailu kuului vain kuljettajien mestaruussarjaan (ei valmistajien mestaruussarjaan). Kilpailuun lähti 49 autokuntaa, joista 11 pääsi maaliin.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Björn Waldegård |  Fred Gallagher | Toyota Celica Twincam Turbo | 1:29.00 | 0.0 |  |
| 2. |  Lars-Erik Torph |  Bo Thorszelius | Toyota Celica Twincam Turbo | 1:37.00 | +8.00 |  |
| 3. |  Erwin Weber |  Gunther Wanger | Toyota Celica Twincam Turbo | 2:27.00 | +58.00 |  |
| 4. |  Robin Ulyate |  Ian Street | Toyota Celica Twincam Turbo | 3:05.00 | +1:36.00 |  |
| 5. |  Samir Assef |  Christian Boy | Opel Manta 400 | 3:25.00 | +1:56.00 |  |
| 6. |  Wilfried Wiedner |  Franz Zehetner | Audi quattro A2 | 3:30.00 | +2:01.00 |  |
| 7. |  Rudolf Stohl |  Reinhard Kaufmann | Audi 80 quattro | 5:20.00 | +3:51.00 |  |
| 8. |  Alain Ambrosino |  Daniel le Saux | Nissan 240 RS | 5:31.00 | +4:02.00 |  |
| 9. |  Patrick Copetti |  Jean-Michel Dioennau | Toyota Corolla | 10:39.00 | +9:10.00 |  |
| 10. |  Martial Yacé |  Jean-Paul Yacé | Mitsubishi Lancer 2000 Turbo | 14:28.00 | +12:59.00 |  |
Lähde: